**Rada školy pri Základnej umeleckej škole Ladislava Stančeka v Prievidzi**

**971 01 Prievidza, Rastislavova ulica č. 745/13**

**Z á p i s n i c a  č. 4/2023**

zo zasadnutia Rady školy pri ZUŠ Ladislava Stančeka Prievidza

**Termín konania:** utorok 10. október 2023 od 17.00 h do 19.00 h

**Miesto konania zasadania**: ZUŠ L. Stančeka,

**Prítomní:** podľa prezenčnej listiny – Helena Dadíková, Mgr. Peter Krško, Ing. Jana Mihálová, Ing. Monika Fialková, Branislav Daubner, Mgr. Beáta Révayová, Mgr. Lucia Vrtelová, Ing. Roman Veselý, Ing. Ľubomír Wäldl, MgA, Martina Polievková, Katarína Čičmancová

**Neprítomný** – ospravedlnený:-

**Prizvaný, prítomný** – riaditeľ Mgr. art. Anton Bakyta

**Návrh programu :**

1. Otvorenie, schválenie programu
2. Kontrola plnenia uznesení RŠ

3. Stavy prijatých žiakov a naplnenosť odborov ZUŠ ( edu zber k 15.09.2023 )

4. Príprava rozpočtu na rok 2024 s výhľadom na 2025 a 2026

5. Plán aktivít v I. polroku šk. roka 23/24

6. Rôzne ( aktivity ZUŠ LS do konca kal. roka 2023, oprava strechy budovy,...)

7. Uznesenie, záver

**K bodu č.1**

Rokovanie Rady školy pri ZUŠ Ladislava Stančeka v Prievidzi (ďalej len RŠ) otvorila a viedla predsedníčka Helena Dadíková. Na úvod privítala prítomných. Prítomní boli všetci členovia RŠ. Konštatovala, že RŠ je rokovania a uznášania schopná. Predložila program rokovania RŠ, ktorý bol súčasťou pozvánky. Program rokovania RŠ bol jednohlasne schválený.

**K bodu č.2**

Predsedníčka vykonala kontrolu plnenia uznesení RŠ.

**Vyhodnotenie uznesení Rady školy pri ZUŠ LS v Prievidzi za roky 2015, 2016, 2017, 2018, 2019,2023 – ku dňu 10. októbra 2023**

***ROK 2015***

**Uznesenie č. 2/2015**

Rada školy ž i a d a **:**

b) riaditeľa ZUŠ LS

 2. informovať sa na dopravnom inšpektoráte PZ a Dopravnej komisii pri MsZ v Prievidzi o možnostiach rozšírenia parkovacích plôch na Rastislavovej ul. (posunutím zákazovej značky).

***NEDORIEŠENÉ, zostáva v sledovaní.***

**Uznesenie č. 8/2015**

Rada školy **ž i a d a :**

a) riaditeľa ZUŠ LS

 1. zabezpečiť prostredníctvom TSMPD, s.r.o., výsadbu drevín na realizáciu živého plotu od hlavnej cesty pri pavilóne „A“

***INFO*** *: v septembri 2018 uskutočnená obhliadka priestoru, ktorý žiada ZUŠ LS ohradiť zeleňou ( vhodné typy drevín -. kríkov).Prehliadku vykonala Ing. Silvia Masariková z TSMPD, ktorá prisľúbila vypracovať návrh výsadby spolu s predpokladanými výdavkami na nákup a výsadbu.*

***Zostáva v sledovaní.***

***ROK 2016***

**Uznesenie č. 8 + 16 /2016**

Rada školy **ž i a d a :**

a)riaditeľa ZUŠ LS

o prípravu projektu galérie pre potreby ZUŠ a mesta Prievidza vrátane požiadavky financovania tohto zámeru**.**

***Zostáva v sledovaní,*** Mgr. Lucia Vrtelová **predložila RŠ návrh** na financovanie základného vybavenia výstavných priestorov v budove ZUŠ LS ( v rozsahu približne 1000,00 € )

 b)pedagógov VO ZUŠ LS

aby pripravili alternatívne návrhy riešenia výstavných priestorov pre potreby VO ZUŠ LS aj

s predbežným návrhom na finančné zabezpečenie realizácie.

***Zostáva v sledovaní - v riešení.***

**Uznesenie č. 15/2016**

I. Rada školy  **žiada zriaďovateľa**

 v záujme ochrany zdravia a života žiakov ZUŠ LS bezodkladne riešiť vybudovanie

 prechodu pre chodcov v mieste medzi hlavnou budovou ZUŠ LS a vstupom do nádvoria

 pavilónu „A“ na Rastislavovej ul., v ktorom sa nachádzajú triedy VO a LDO.

***NESPLNENÉ - zostáva v sledovaní***

***ROZPRAVA K BEZPEČNOSTI CHODCOV V OKOLÍ ŠKOLY :*** *v**rozpočte mesta sú plánované finančné prostriedky na rok 2018 na riešenie* ***prechodu pre chodcov na Rastislavovej ul.*** *Predsedníčka RŠ sa informovala v júni t. r. na odbore výstavby o realizácii, bola informovaná, že akcia je pripravovaná. T. č. (október 2018) stále* ***nie je požiadavka realizovaná****, v rozpočte mesta je požiadavka zohľadnená v kapitálových výdavkoch vo výške viac ako 24. tis. € Požiadavka je v riešení* ***od januára 2015,v roku 2017*** *bol predseda ZRŠ B. Daubner na MsZ, na požiadanie PM nevystúpil v čase diskusie pre obyvateľov, PM prisľúbila, že požiadavka bude realizovaná*

***ROK 2018***

**Uznesenie č. 4/2018**

Rada školy  **žiada zriaďovateľa:**

aby riešil opravu strechy na budove ZUŠ ( minimálne čiastkovo ) a výmenu okien v pavilóne „A“. ZUŠ LS riešila čiastkovú opravu strechy pavilónu „A“ ( SMMP ) oprava rín a utesnenia prasklín okolo odvetrania strechy. Krytina strechy je podľa hodnotenia pracovníkov SMMP v dobrom stave. Rovnako bola vykonaná oprava prasklín na krytine strechy hlavnej budovy – svojpomocne.

 ***Čiastočne splnené - zostáva v sledovaní rekonštrukcia strechy na hlavnej budove, v návrhu rozpočtu na rok 2022 (výmena okien na pavilóne „A“ splnená ) .***

***Vypúšťa sa zo sledovania - oprava strechy v realizácii.***

**Uznesenie č. 3/2019**

I. Rada školy **žiada zriaďovateľa**

a) riešiť požiadavku na vybudovanie prechodu pre chodcov z roku 2015 na Rastislavovej ulici z dôvodu ochrany a bezpečnosti detí;

***NESPLNENÉ - zostáva v sledovaní***

b) riešiť požiadavku možnosti rozšírenia parkovacích plôch na Rastislavovej ul. posunutím zákazovej značky z roku 2015 v súčinnosti s Komisiou dopravy, výstavby, územného plánu a životného prostredia  pri MsZ;

***NESPLNENÉ - zostáva v sledovaní***

c) v rozpočte na rok 2020 zohľadniť požiadavku na vypracovanie štúdie na úpravu areálu pri pavilóne „A“

 ***NESPLNENÉ - zostáva v sledovaní***

III. Rada školy **žiada zriaďovateľa a riaditeľa ZUŠ**

a) riešiť požiadavku ZUŠ LS s vedením ZŠ Rastislavova na uvoľnenie časti prechodovej chodby pre ZUŠ, ktorá by sa využívala na skladovacie priestory

***V riešení - zostáva v sledovaní – riad. ZŠ s riešením súhlasí***

II. Rada školy **žiada** riaditeľa ZUŠ LS

o preverenie možnosti vypracovania architektonickej štúdie átria pri pavilóne „A“

***NESPLNENÉ - zostáva v sledovaní***

III. Rada školy **žiada** riaditeľa ZUŠ LS

o prerokovanie možností získania mimorozpočtových finančných prostriedkov s Mgr. I. Bencom- vedúcim referátu pre projekty a investície.

***NESPLNENÉ - zostáva v sledovaní***

**Uznesenie č. 2/2023 zo 07.03.2023**

b)možnosť fotovoltaických panelov na strechu ZŠ **zostáva v sledovaní**, oprava strechy v realizácii ***- zostáva v sledovaní***

**K bodu č.3**

Riaditeľ ZUŠ informoval členov RŠ o stave žiakov nahlásených do zberu údajov pre MŠVVaŠ SR v školskom roku 2023/2024. Počet všetkých žiakov započítaných do EDUZBERU je **870,** z toho **individuálne štúdium 475 žiakov a skupinové štúdium 395** žiakov. Počet žiakov sa mierne zvýšil oproti minulému školskému roku, aj napriek tomu, že bolo potrebné zvýšiť výšku školného.

Riaditeľ informoval aj o zmenách v pedagogickom zbore.

**K bodu č.4**

Riaditeľ ZUŠ informoval RŠ , že škola odovzdala na mesto podklady ( požiadavky ) **do rozpočtu na rok 2024, najväčšiu položku tvoria osobné náklady.**

Mgr. B. Révayová informovala, že termín na predloženie podkladov nie je možné posunúť na neskôr, nakoľko k podkladom sa vyjadrujú viaceré oddelenia. Doteraz MsZ vždy schválilo predložený rozpočet pre školstvo.

**K bodu č.5**

Riaditeľ ZUŠ informoval aj o pripravovaných **podujatiach školy v 1. polroku šk. roka 2023/2024.** Medzi najvýznamnejšie podujatia, ktoré sa budú v ZUŠ konať patria: - spevácka súťaž Jesienka (9.11.2023 )

- Gitarová Prievidza (23.11.2023)

- Vianočný koncert pre seniorov (12.12.2023 )

- Vianočný koncert ( 13.12.2023 )

- Novoročná omša ( 6.1.2024 )

A ďalšie podujatia ako triedne koncerty, výchovné koncerty, výstavy VO, adventné koncerty....

Riaditeľ informoval RŠ, že ZUŠ LS žiadala ministerstvo školstva o zaradenie 4 súťaží do kategórie

podporovaných ministerstvom, ale ministerstvo školstva neschválilo ani jednu zo súťaží. ZUŠ LS sa o zaradenie súťaží pokúsi aj tento školský rok.

Riaditeľ ZUŠ odprezentoval **Správu o výchovno-vzdelávacej činnosti, jej výsledkoch a podmienkach ZUŠ Ladislava Stančeka v Prievidzi za šk. rok 2022/2023.**  Členom RŠ zašle správu riaditeľ ZUŠ LS.

**K bodu č.6**

Predsedníčka RŠ vyjadrila spokojnosť s tým, že sa dokončuje oprava strechy na hlavnej budove školy.

Riaditeľ ZUŠ informoval, že sa čaká len na dodanie „ svetlíka“, ostatné práce sú už ukončené. Ešte je potrebné urobiť bezbariérové WC, ktoré je tiež zahrnuté v projekte.

ZUŠ v  šk. roku 2023/2024 začala aj prijímať vzdelávacie poukazy.

**K bodu č.7**

Predsedníčka RŠ poďakovala členom RŠ za účasť. Najbližšie zasadanie RŠ sa bude konať pred Vianocami. Termín a program bude oznámený písomne.

Uznesenie tvorí prílohu zápisnice.

**U z n e s e n i e**

zo 4. zasadania Rady školy pri ZUŠ Ladislava Stančeka

**zo dňa 10. 10. 2023**

**Uznesenie č. 8 /2023**

I. Rada školy **konštatuje:**

a) že je rokovania a uznášania schopná, nakoľko sa na jej rokovaní zúčastnilo

 11 členov z 11 riadnych členov;

II. Rada školy **berie na  vedomie:**

a) Informáciu o počte žiakov zo štatistiky ( EDU) pre MŠVVaŠ SR

 b) Informáciu o požiadavkách ZUŠ LS na rozpočet mesta v roku 2024 - 2026

c) Informáciu o  pripravovaných podujatiach v 1.polroku šk. roku 2023/2024

**Uznesenie č. 9/2023**

III. Rada školy **prerokovala :**

a) Správu o výchovno-vzdelávacej činnosti, jej výsledkoch a podmienkach Základnej umeleckej školy Ladislava Stančeka v Prievidzi za školský rok 2022/2023

V Prievidzi dňa 10.10. 2023

Zapísala: Ing. Jana Mihálová

 Helena Dadíková

 predsedníčka RŠ

Príloha: Plán podujatí ZUŠ LS na 1.polrok

škol. roku 2023/2024